རང་རེ་མཐོ་སྒང་བོད་ཡུལ་ལ་མཚོན་ན།བོད་པ་རྣམས་ཀྱིས་ཡེ་ཐོག་ནས་ཤ་དང་པགས་རིགས་ཞོ་མར་སོགས་ཀྱི་ཆེད་དུད་འགྲོ་བེད་སྤྱོད་པ་ཉུང་ཉུང་མ་རེད་ལ།རང་གི་འཚོ་བའི་ཆེད་དུ་དུད་འགྲོ་གཞན་གྱི་སྲོག་གཅོད་པའང་ཉུང་ཉུང་མ་རེད།འཛམ་གླིང་ས་ཁམས་རིགས་པ་རྣམས་ཀྱིས་འདི་ནི་ས་མཐོའི་ཡུལ་དུ་གནས་པའི་མི་ཡི་རིགས་ཀྱི་འཚོ་བ་སྐྱེངས་སྟངས་ཞིག་ཡིན་པར་བཤད་ཡོད་ཀྱང་།དེང་གནམ་གཤིས་ཀྱི་འགྱུར་ལྡོག་དང་འཁོར་ཡུག་གི་མཐུན་རྐྱེན་སོགས་ལ་བསྟུན་ཏེ་གནའ་སྲོལ་གྱི་འཚོ་བར་སྒྱུར་བཅོས་གཏོང་ཐུབ་ལ།གཏོང་བའི་དུས་ཀྱང་སླེབས་ཡོད།དུས་རབས་ཉེར་གཅིག་པའི་སྣ་འཛོམས་ཁྲོམ་རར་རང་འབྱུང་ཚལ་རིགས་དང་མིས་བཟོས་པའི་ཤ་མེད་ཟས་རིགས་གང་དགོས་ཡོད་ལ།ཞིང་འབྲོག་མི་མང་ཡང་གང་ལ་གང་འཚམས་ཞིག་སྔོ་ལྗང་གི་ཟས་རིགས་ལ་འཚོ་བ་སྐྱེལ་ཐུབ་ཀྱིན་ཡོད།རྒྱལ་སྤྱིའི་འཕྲོད་བསྟེན་ཚན་པས་ཞིབ་འཇུག་བྱས་འབྲས།ཤ་ཡིས་འཕྲོད་བསྟེན་ལ་ཆེས་གནོད་པའི་དོན་ཚན་ལྔ་དང་།བདུན།བཅུ།བཅོ་ལྔ་སོགས་འདྲ་མིན་བཏོན་ཡོད།དཔེར་ན།